તા 23 અને 24 બપોર સુધી કારણ વગરની ચિંતા રહી શકે છે. વ્યાપાર વ્યવસાયમાં કોઈ તકલીફ થઇ શકે છે તેથી આપનું મનોબળમાં કમી આવશે. કોઈ આપને ઠેસ પહોચાડી શકે છે. કોઈ લાલચ આપને નુકસાન પહોચાડી શકે છે. લાગણીથી નિર્ણય લેવા નહીં. તા 24બપોર પછી અને 25, 26 દરમિયાન સમય સુધરશે. આપ વ્યાવસાયિક ભાગીદાર અને સહકર્મચારી સાથે સારો તાલમેલ રહેશે. બુદ્ધિ અને વિવેકથી આપ કોઈ મહત્વપૂર્ણ નિર્ણય લેશો જેથી શત્રુ અને વિરોધી આપની બુદ્ધિની પ્રસંશા કરશે. જીવનના દરેક રૂપને આપ ગંભીરતાથી લેશો. તા 27 અને 28 દરમિયાન આપ ખરીદીમાં વ્યસ્ત રહેશો. વ્યાપાર વ્યવસાયમાં કોઈ ખાસ લાભદાયી નહીં રહે પરંતુ સામાજિક કાર્ય માટે સમય સારો રહેશે. કાર્યમાં આપની આશા મુજબ બધુ પાર નહીં પડે છતાં પણ આપના પ્રયત્નો માટે આત્મસંતોષ અનુભવશો. થાકના કારણે ક્યારેક ક્યારેક આળસ પણ અનુભવશો. તા 29 દરમિયાન આર્થિક રીતે સારો સમય છે. સામાજિક, આર્થિક, પારિવારિક ક્ષેત્રે સારૂં રહેશે. મિત્રો તરફથી લાભ પણ થાય અને તેમની પાછળ નાણાંનો ખર્ચ પણ કરશો. ઘરમાં ઘરવપરાશની ચીજોની ખરીદી પાછળ ખર્ચ કરવો પડશે. અવિવાહિત જાતકોને તેમની મંઝિલ હવે નજીક લાગશે.